Document ID: 32007D0152

KOMISJONI OTSUS,
6. märts 2007,
millega muudetakse otsust 2006/805/EÜ loomatervishoiualaste tõrjemeetmete kohta seoses sigade klassikalise katkuga Ungaris
(teatavaks tehtud numbri K(2007) 671 all)
(EMPs kohaldatav tekst)
(2007/152/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (1) eriti selle artikli 10 lõiget 4,
võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (2) eriti selle artikli 9 lõiget 4,
ning arvestades järgmist:
(1)
Komisjoni 24. novembri 2006. aasta otsus 2006/805/EÜ loomatervishoiualaste tõrjemeetmete kohta seoses sigade klassikalise katkuga teatavates liikmesriikides (3) võeti vastu teatavates liikmesriikides esinenud sigade klassikalise katku puhangute tõttu. Kõnealuse otsusega kehtestatakse teatavad sigade klassikalise katku tõrjemeetmed nendes liikmesriikides.
(2)
Ungari teavitas komisjoni, et jaanuaris 2007 avastati nimetatud haigus Nógrádi maakonna metssigadel ja et haiguse tõrjumiseks on võetud vajalikud meetmed kooskõlas nõukogu 23. oktoobri 2001. aasta direktiivis 2001/89/EÜ (ühenduse meetmete kohta sigade klassikalise katku tõrjeks) (4) sätestatuga. Seepärast on asjakohane muuta otsust 2006/805/EÜ nii, et selles otsuses sätestatud tauditõrjemeetmed laieneksid ka kõnealusele riigile.
(3)
Ühenduse õigusaktide läbipaistvuse tagamiseks tuleb asendada otsuse 2006/805/EÜ lisas esitatud asjaomaste liikmesriikide või nende piirkondade nimekiri käesoleva otsuse lisas esitatud tekstiga.
(4)
Otsust 2006/805/EÜ tuleks seepärast vastavalt muuta.
(5)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2006/805/EÜ muudetakse järgmiselt:
1.
artikli 1 esimene lõik asendatakse järgmisega:
“Käesolevas otsuses sätestatakse teatavad sigade klassikalise katku tõrjemeetmed lisas loetletud liikmesriikides või nende piirkondades (edaspidi “asjaomased liikmesriigid”).”.
2.
Otsuse 2006/805/EÜ lisa asendatakse käesoleva otsuse lisas esitatud tekstiga.
Artikkel 2
Käesolev otsus on adresseeritud liikmesriikidele.
Brüssel, 6. märts 2007

Labels: 3
0
18
6